Un adolescent care pare să aibă totul: o familie iubitoare, siguranță financiară și un viitor strălucit. În ciuda acestei fațade ideale, care stârnește invidia colegilor, băiatul suferă de o singurătate profundă. Dorința sa mistuitoare de prieteni de vârsta sa și căutarea disperată a unui sens dincolo de aparențe îl împing spre o lume obscură, unde promisiunile de iubire și camaraderie ascund o realitate sinistră. Atrași de vulnerabilitatea sa, membrii unei grupări sataniste îl manipulează subtil, prinzându-l într-o plasă din care evadarea pare imposibilă. Romanul devine astfel un thriller psihologic tulburător despre prețul teribil al neatenției și despre cum izolarea sufletească poate distruge chiar și cele mai protejate vieți. „Tânjeam după adevăr și libertate, dar trăiam în înșelăciune și minciuni. Tânjeam să bem apă vie, dar am intrat în mlaștină. Și am băut apă băhlită. Nu știam că doar credința în Hristos dă adevărata libertate. Dumnezeu iubește omul și de aceea vrea să-l mântuiască. Dar, odată cu posibilitatea mântuirii, Dumnezeu i-a dat omului și liberul arbitru pentru a-și alege propria cale. Să decidă dacă Îi va sluji Lui, Creatorului și Atotputernicului său, sau distrugătorului de suflete.” Ljiljana Habjanović Đurović (n. 1953, Kruševac) este o scriitoare sârbă, autoare a 18 romane și a 12 cărți pentru copii. Scrie poezie religioasă, a publicat o carte de publicistică literară și o carte de eseuri. Este producătoare, scenaristă și naratoare în două filme documentare de televiziune, bazate pe romanele sale Muntele Schimbării la Față și, cel pe care vi-l propune Editura Doxologia acum, Și apoi veni Zâna cea Bună. În limba română a mai apărut romanul Cuvioasa Parascheva. O cruce în pustie, ecranizarea căruia a fost proiectată la Festivalul Internațional de Film Quo vadis din Iași.